کویټه کې د طاهر داوړ پر مړینې د «پي ټي ایم» احتجاجي غونډه
د پښتون ژغورنې د غورځنگ تر څارنې لاندې په کویټه کې نن د جمعې په ورځ (نوامبر ١٦) د محمد طاهر داوړ پر مړینې اعتراضیه غونډه وشوه.
په غونډه کې چې د ورک شویو بلوڅانو د سازمان په ګډون د مختلفو ټولنیزو سازمانونو غړو ګډون کړی و په کې په مرموزه توګه د طاهر داوړ تښتونه او وژنه په کلکه وغندل شوه. طاهر داوړ چې د پښتون ژغورنې غورځنګ کلک ملاتړی و، شاوخو دوه اوونۍ وړاندې په اسلام اباد کې وتښتول شو او بیا یې مړی د ډیورنډ کرښې ته نژدې په ننګرهار کې وموندل شو. د ننګرهار قومي مشرانو د هغه مړی د ډیورنډ د بلې غاړې قومي مشرانو ته وسپاره. د کویټې احتجاجيه غونډه ته په وينا کوونکو کې د پښتون ژغورني غورځنګ د جنوبي پښتونخوا مشر حسين اغا وکيل، د پښتونخوا ملي عوامي ګوند د صوبايي اسمبلۍ پخوانۍ غړې عارفه صديق، ماما قدير بلوڅ، نصرالله بلوڅ او ځينو نورو مشرانو او ځوانانو ويناوي وکړې. حسين آغا د طاهر داوړ د وژلو د غندنې په ترڅ کې پر حکومتي او استخباراتي ادارو کلکې نيوکي وکړې او د د تښتونې او مرګ د پېښې روښانه کېدل یې وغوښتل. د پاکستان په کویټه کې دغه غونډه په داسې حال کې کېږي چې د طاهر داوړ د قضیې د غندنې لپاره د پښتون ژغورنې غورځنګ پراخې غونډې په پام کې لري. د پنجشنبې په ورځ (نوامبر ١٥) د پښتون ژغورنې غورځنګ مشر منظور پښتین تور ولګوه چې د دغه غورځنګ د ملاتړی پولیس افسر طاهر داوړ د پاکستاني ریاست تر واک لاندې وژل شوی. ښاغلي پشتین وویل چې: ښاغلي پښتین په ښکاره د پاکستان د حکومت نوم وانخیست دا یې وویل چې په اسلام آباد کې یواځې د پاکستان د دولت واک چلېږي او یواځې د پاکستان دولت کولی شي دغسې یو کار وکړي. منظور پشتین وویل: د کویټې په غونډه کې د ورک شویو بلوڅانو د سازمان یو مشر ماما قدير بلوڅ وويل، چي د ايس پي داوړ د تښتولو او وژلو پېښه لومړۍ پېښه نه ده بلکې داسي په سلګونو پېښي د دې وطن له بچانو او ښاريانو سره تر سره شوي دي او په ځانګړې توګه له بلوڅانو او پښتنو سره چي کومي پېښي تر سره کېږي، موږ د هغوی د سپيناوي او څرګندولو غوښتني کوو." ددغې احتجاجي غونډي پر مهال پوليسو او نورو امنیتي ادارو امنیت نیولی و.